LocalDoc/ldquad_v2_retrieval-reranked huggingface dataset:
Aprel işğalı

1920-ci ilin iyun ayının əvvəlində RSFSR Xalq Xarici İşlər Komissarlığına Ankarada çağırılan Türkiyə Böyük Millət Məclisinin sədri Mustafa Kamal Paşanın adından RSFSR hökumətinə ünvanlanmış 26 aprel tarixli məktub daxil olmuşdur. Məktubda qeyd edilmişdir ki, Türkiyə "bütün məzlumları azad etmək üçün Sovet Rusiyası ilə birlikdə imperialist hökumətlərə qarşı mübarizə aparmağı, sovet dövlətləri dairəsinə daxil olsun deyə Azərbaycan Cümhuriyyətinə təsir göstərməyi öhdəsinə götürür, Qafqazda imperialistlərə qarşı mübarizədə iştirak etməyə hazır olduğunu bildirir və Türkiyəyə hücum edən imperialist düşmənlərə qarşı mübarizədə Sovet Rusiyasının köməyinə ümid etdiyini bildirir".Azərbaycanın sovetləşdirilməsindən bir qədər əvvəl, 15 aprel 1920-ci il tarixində Kazım Qarabəkir Paşa və Əli Ağa Şıxlinski 1919-cu ilin noyabrında Azərbaycan ilə Türkiyə arasında İstanbulda bağlanmış məxfi müqaviləyə əlavə olaraq qonşuları tərəfindən ona hücum ediləcəyi təqdirdə Azərbaycan tərəfinə Türkiyə tərəfindən hərbi yardımın göstərilməsini nəzərdə tutan məxfihərbi konvensiya imzalamışdılar. Buna baxmayaraq, reallıqda bunun heç bir təsiri olmamışdı. Əksinə, Xəlil Paşanın başçılıq etdiyi bir qrup türk zabiti Qızıl Ordu hissələrinin irəliləyişində fəal iştirak etmişdi. Onlar yerli əhali arasında təbliğat aparır, onları Qızıl Orduya müqavimət göstərməməyə çağırırdılar. Ajiotaj ölkədə qeyri-bolşevik əsas siyasi qüvvələrə də təsir etmişdi. Məsələn, türk casus və zabitlərinin inqilabçı Rusiya ilə inqilabçı Türkiyə arasında dəhliz yaradılması zərurəti barədə bəyanatları ittihadçılar və solçu müsavatçılara güclü təsir göstərmişdi. Məhəmməd Əmin Rəsulzadə yazırdı: 3 may 1920-ci ildə "Türkiyə kommunist bolşeviklərindən Azərbaycan xalqına" başlıqlı bəyanat yayılmışdır və burada azərbaycanlılara yeni hökuməti dəstəkləməyə çağırış edilmişdir.
Aprel işğalı

14 avqustda Türkiyə Böyük Millət Məclisində çıxış edən qurumun sədri Mustafa Kamal Atatürk Qızıl Ordunun Şərq cəbhəsini yarması, Şimali Qafqazda maneəsiz irəliləməsi və Azərbaycanı işğal etməsi məsələsini "bizim hədəf təyinatı, təsirimiz və ləyaqətimiz" adlandırmışdır. Azərbaycan Xalq Cümhuriyyəti Hökuməti yaxın gələcəkdə, xüsusilə 1920-ci il ərzində kənd yerlərində əhaliyə tibbi xidməti yaxşılaşdırmaq məqsədilə qəzalarda kənd xəstəxanalarının sayını 2 dəfə artırmağı, ölkəyə lazım olan dərman preparatlarının təchizi işini yaxşılaşdırmağı, tibb müəssisələrini mərkəzləşdirilmiş şəkildə dava-dərmanla təmin etməyi planlaşdırmışdı. Lakin 1920-ci il aprelin 28-də Azərbaycanın bolşevik Rusiyası tərəfindən işğalı nəticəsində Azərbaycan Xalq Cümhuriyyətinin süqutu bütün bu planların həyata keçirilməsinə imkan vermədi. Aprelin 28-də sovet qoşunlarının Şimali Azərbaycana müdaxiləsi nəticəsində yaranmış vəziyyətdən istifadə edən Gürcüstan hökuməti Azərbaycan sərhədinə qoşun çıxardı. Azərbaycana qarşı ərazi iddiaları irəli sürən Gürcüstan elə həmin gün Poylu körpüsünü, Poylu stansiyasını, həmçinin Tiflis-Qazax yolu üzərindəki körpünü tutdu və Ağstafa istiqamətində hücuma keçdi. Azərbaycan Hökumətinin diplomatik səylərinə baxmayaraq, sərhəddə yaranmış gərginliyi xeyli müddət aradan qaldırmaq mümkün olmadı. 11-ci Qırmızı ordu aprelin 28-də Bakıya daxil olduqdan sonra Parlament və bütün siyasi partiyalar buraxıldı. Azərbaycan Cümhuriyyəti süqut edən kimi 1920-ci il aprelin 28-də Türk Aktyorları İttifaqı təcili iclas çağıraraq, uzun illər uğurlu fəaliyyət göstərən truppa müdiriyyətinin guya "mövqeyi-etibarını itirdiyindən" ləğv edilməsi və İttifaqın müvəqqəti olaraq onun yerinə keçməsi barədə qərar qəbul etdi.
Aprel işğalı

Bütün işləri öz öhdəsinə götürmək ittifaqa tövsiyə olundu. Məmmədəli Sidqi isə İttifaq adından müvəkkil təyin edildi. 1920-ci ilin əvvəllərində regionda vəziyyətin mürəkkəbləşməsi və Şimali Azərbaycanın Sovet Rusiyası tərəfindən işğalı nəticəsində ölkədə xalq maarifinin inkişafı sahəsində nəzərdə tutulan çoxsaylı tədbirlərin həyata keçirilməsi yarımçıq qaldı. Aprel işğalından sonra Jurnalistlər və ədiblər ittifaqı fəaliyyətini dayandırmışdır. Aprel işğalından sonra Kəndli ittifaqı fəaliyyətini dayandırmağa məcbur oldu. Kustar Neftçıxaranlar Birləşmiş İttifaqı Aprel işğalından sonra fəaliyyətini dayandırmışdır. Aprel işğalı və Azərbaycan Xalq Cümhuriyyətinin süqutundan sonra Qarabağ general-qubernatorluğunun fəaliyyətinə də son qoyuldu. Xalq Cümhuriyyəti Nazirlər Şurasına (surəti Osmanlı sultanına) göndərdikləri məktubda Gürcüstan hökumətinin və alman qoşunlarının bölgədə törətdikləri özbaşınalığa qarşı çıxaraq, iki təklif — mərkəzi Tiflis şəhəri olmaqla, Qarapapaq xanhğının yaradılması, yaxud Tiflis şəhəri ilə birlikdə tarixi Borçalı, Başkeçid, Qaraçöp, Qarayazı torpaqlarının Azərbaycana birləşdirilməsi təklifini irəli sürdülər.
Aprel işğalı

Aprel işğalı nəticəsində Azərbaycan Xalq Cümhuriyyətinin süqutu problemin həmin təkliflər əsasında həll olunmasına imkan vermədi. Aprel işğalından sonra Azərbaycan Xalq Cümhuriyyəti Hökumətinin bütün qanun və qərarlarım ləğv edən Sovet hakimiyyətinin məhkəmə orqanlan Cümhuriyyət Parlamentinin 1920-ci il fevralın 9-da qəbul etdiyi amnistiya haqqında qanunu əsas götürərək, Azərbaycanda türk-müsəlman əhaliyə qarşı ermənilər tərəfindən həyata keçirilən soyqırımlarla ilə əlaqədar cinayət işinə xitam vermişdir. "Lənkəran şəhəri Tələbə və Abituriyentlər İttifaqı"nın Aprel işğalından (1920) sonra fəaliyyəti dayandırılmışdır. Aprel işğalı ilə əlaqədar Səməd bəy Mehmandarov vəzifəsindən istefa verdi. Azərbaycanın müstəqilliyinə qənim kəsilmiş qüvvələr onu Gəncə üsyanının təşkilində günahkar bilərək, 1920-ci il iyunun 4-də Əliağa Şıxlinski ilə birlikdə həbs etdilər. Aprel işğalı Azərbaycan Xalq Cümhuriyyətinin Millətlər cəmiyyəti üzvlüyünə qəbul olunmasının reallaşdırılmasına imkan vermədi. Aprelin 28-də San-Remo konfransında iştirak etmiş Azərbaycan nümayəndələri bu xəbəri alan kimi müttəfiq dövlətlərin Ali Şurasına, İtaliya hökumətinə və xarici dövlətlərin Romada olan səfirliklərinə suveren Azərbaycan dövlətinin Sovet Rusiyasının silahlı qüvvələri tərəfindən işğal olunduğu haqqında nota təqdim etdilər. Sülh konfransına verilmiş notada qeyd olunurdu: "Azərbaycan nümayəndələri ümid edirlər ki, Sülh konfransı müstəqilliyin bərpa olunmasında Azərbaycana köməklik göstərəcəkdir".
Aprel işğalı

Bu məzmunda notalar və müraciətlər dəfələrlə Millətlər Cəmiyyətinə, dünya siyasətini müəyyən edən dövlətlərə verildi. Lakin bunların elə bir əhəmiyyəti olmadı. Antanta ölkələri Azərbaycanın bolşeviklər tərəfindən işğal edilməsini sükutla qarşıladılar. Müstəqilliyi böyük dövlətlər tərəfindən tanınmış Azərbaycan Xalq Cümhuriyyətinin beynəlxalq münasibətlər sistemində iştirakı Aprel işğalı ilə sona çatdı. Onun Parisdəki nümayəndələri isə Azərbaycan siyasi mühacirlərinin ilk dəstəsinə çevrildilər. Tarixi əhəmiyyəti Qaliblərin və "sinif düşmənlərinin" taleyi Daha sonrakı hadisələr Hadisələrin qiymətləndirilməsi Aprel işğalından 71 il sonra "Azərbaycan Respublikasının Dövlət Müstəqilliyi haqqında Konstitusiya aktı"nda (1991-ci il, 18 oktyabr) bu tarixi təcavüzə siyasi qiymət verildi: "1920-ci il aprelin 27–28-də RSFSR-in XI Qırmızı Ordusunun Azərbaycana təcavüzü, respublika ərazisini zəbt etməsi, beynəlxalq hüququn subyekti olan Azərbaycan Xalq Cümhuriyyətini devirməsi Rusiyanın müstəqil Azərbaycanı işğal etməsi hesab edilsin". Sovet hakimiyyətinin Azərbaycanda qurulması tarixinin şərəfinə, Bakının küçələrindən biri "28 Aprel" adını daşıyırdı. Bakı metropoliteninin stansiyası da eyni adı daşıyırdı.
Aprel işğalı

Mədəniyyətdə Rəssam Fyodor Modorov "1920-ci ildə Bakıda Azadlıq" (1928) və Azərbaycan paytaxtının işçi qüvvələri tərəfindən Qırmızı Ordu ilə görüşünün təntənəsi göstərən "1920-ci ildə Bakıda "III İnternatsional" zirehli qatarın görüşü" (1933) rəsmlərini çəkmişdir. 1980-ci ildə Sumqayıtdan Bakıya girişdə XI Qızıl Ordunun abidəsi tikilmişdir (memar A. Surkin, heykəltaraş Tokay Məmmədov). "Əli və Nino" romanı 1920-ci ildə rusların gəlməsi və Bakının işğalı ilə bitir. Kinomatoqrafda Aprel işğalına aid ilk filmlər "XI qırmızı ordu hissələrinin Bakıya gəlişi", "XI qırmızı ordu hissələrinin Bakıda paradı" (1920) və "XI çağırış Bakı sovetinin I plenumu" (1931) olub. Bakıda Aprel çevrilişinə filmlərdən rejissor Əjdər İbrahimovun "Ulduzlar sönmür" və "İşarəni dənizdən gözləyin" filmlərini qeyd etmək olar. 1919-cu ildə azərbaycanlı kəndlilərin torpaq sahiblərinə və Müsavatçılara qarşı mübarizəsi rejissor Səməd Mərdanovun "Kəndlilər" və Rasim Ocaqovun "Qatır Məmməd (film, 1974) filmlərində təsvir edilmişdir. Muğan və Lənkəranda Sovet hakimiyyətinin qurulmasına aid rejissor Şamil Mahmudbəyovun çəkdiyi "Od içində" filmi həsr olunmuşdur. Taxt oyunları serialının yeddinci mövsümün epizodlarından birində 1920-ci ildə Azərbaycanda baş vermiş tarixi hadisələr yer tapmışdı.
Aprel işğalı

Bu səhnələrdə dotrakiyalılar Deyeneris Tarqarienin əjdahalarının köməyi ilə Lannisterlərin ordusunu darmadağın edirlər. "The Independent" qəzetinə müsahibəsində həmin səhnələr üçün kostyumları yaradan britaniyalı dizayner Mişel Klepton qeyd edirdi ki, "Bu, dotrakiyalıların döyüş meydanında gəzişdiyi, onların Lannisterləri darmadağın etdiyi səhnədir. Onlar ilk dəfə olaraq devrilmiş düşmənin üst paltarını çıxarırlar. Mənim rusların Azərbaycana hücumu zamanı döyüş iştirakçılarının öldürülmüş düşmənin paltolarını çıxarması ideyası çox xoşuma gəlib. Bir-birinin paltarını oğurladıqları üçün, müharibənin sonunda bolşevikləri demokratlardan fərqləndirmək olmurdu". Həmçinin bax Aprel işğalında Türkiyə Azərbaycan, Dağıstan və Zakaspi həmkarlar ittifaqlarının qurultayı (1919)
Kəşmir

Kəşmir — Asiyada tarixi vilayət. Qədimdə və orta əsrlərdə Hindistan ərazisində yaranmış müxtəlif dövlət birləşmələrinin tərkibinə daxil olmuşdur. Kəşmir 1586-cı ildə Böyük Moğollar imperiyasına qatıldı. 1756-cı ildə əfqanlar, 1819-cu ildə siqhlər işğal etdilər. 1846-cı ildə ingilis müstəmləkəçiləri Kəşmiri işğal edib 7,5 mln. rupi ödənclə Cammu knyazlığına verdilər. 1947-ci ilin avqustunda yaradılan müstəqil Hindistan və Pakistan dövlətləri Kəşmiri öz ərazilərinə birləşdirməyə cəhd göstərdilər. Pakistanın Kəşmirə 22 oktyabr 1947-ci il silahlı müdaxiləsi BMT Təhlükəsizlik Şurasının vasitəçilik komissiyası tərəfindən 1 yanvar 1949-cu il tarixdə dayandırıldı.
Kəşmir

Kəşmirin şimal-qərbi Pakistanın, qalan (əksər) hissəsi isə Hindistanın nəzarəti altına keçdi. 1952-ci ilin iyulunda Kəşmirlə Hindistanın imzaladığı Dehli sazişinə əsasən Kəşmir ştat (Cammu və Kəşmir) hüququnda Hindistanın tərkibinə daxil oldu. 1956-cı il noyabrın 17-də Kəşmir Müəssislər Məclisinin qəbul etdiyi Konstitusiyaya görə, Kəşmir "Hindistan İttifaqının tərkib hissəsi" elan edildi. 1955, 1960, 1962, 1963-cü illərdə Kəşmir məsələsi üzrə BMT-dəki müzakirələr, Hindistan—Pakistan danışıqları nəticə vermədi. 1965-ci ilin sentyabrında baş vermiş Hindistan—Pakistan hərbi münaqişəsi digər dövlətlərin fəal səyi nəticəsində dayandırıldı. 1971-ci ilin dekabrında yeni Hindistan—Pakistan hərbi münaqişəsindən sonra hər iki dövlət başçısının 30 iyun—3 iyul 1972-ci il tarixlərində Simla görüşündə münaqişəli məsələləri dinc yolla nizama salmaq barədə razılıq əldə edildi. 1972-ci ilin avqustunda Dehlidə baş tutmuş Hindistan—Pakistan danışıqlarına əsasən Kəşmirdə yeni nəzarət xətti müəyyən edildi. Pakistanın Kəşmirə olan iddiaları Hindistana nisbətən daha çox sübutlara əsaslanır.
Bozun əlli çaları (film, 2015)

Bozun əlli çaları (ing. Fifty Shades of Grey) — 2015-ci ildə Kelli Marselin Britaniya yazıçısı E.L.Ceymsin 2011-ci ildə nəşr edilmiş eyni adlı romanı əsasında yazdığı ssenariyə uyğun olaraq rejissor Sem Teylor-Conson tərəfindən erotik-romantik dram janrında çəkilmiş Britaniya-Amerika filmidir. Filmdə Ceymi Dornan gənc biznesmen Kristian Qrey, Dakota Conson isə onunla sadomazoxist münasibət quran gənc kollec tələbəsi Anasteyşa Stil obrazlarını canlandırırlar. İlk dəfə 11 fevral 2015-ci ildə 65-ci Berlin Beynəlxalq Film Festivalında təqdim edilən filmin kinoteatr çıxışı “Universal Pictures” təqdimatında 13 fevral 2015-ci ildə baş tutmuşdur. Tənqidçilərin qarışıq rəylərinə baxmayaraq böyük kassa uğuru əldə edən film, gəlir göstəricilərinə görə bir neçə rekord qırmış və ümumilikdə $569 milyon gəlir gətirmişdir. Hazırda film, 2015-ci ilin dördüncü ən çox gəlirli filmidir. Filmin davamı olacaq “Zülmətin Əlli Çaları” və “Azadlığın Əlli Çaları” filmlərinin müvafiq olaraq 10 fevral 2017-ci il və 9 fevral 2018-ci ildə təqdim ediləcəyi gözlənilir. 21 yaşlı Anasteyşa “Ana” Stil Vaşinqton Ştat Universitetinin Vankuver, Vaşinqton yaxınlığında yerləşən kampusunda ədəbiyyat üzrə təhsil alır.
Bozun əlli çaları (film, 2015)

Otaq yoldaşı Keyt Kavana xəstələndiyi üçün 27 yaşlı biznesmen Kristian Qreylə müsahibəyə Ana getməli olur. Bu müsahibədə Kristian Ana ilə maraqlanır və bir müddət sonra onun dərsdən sonra çalışdığı tikinti materialları dükanına gəlir. Burada o, Ana ilə fotosessiya üçün razılaşır. Fotosessiyadan sonra Kristian Ananı birlikdə kofe içməyə dəvət edir, lakin görüşü yarımçıq tərk edərək gedir. Daha sonra məzuniyyət hədiyyəsi olaraq Kristian Anaya Tomas Hardinin “D'Erbervillər nəslindən Tess” romanının ilk nəşrini hədiyyə edir. Ana rəfiqələri ilə bara gedir, burada içdikdən sonra Kristiana zəng edir. Narahat olan Kristian onun ardınca bara gəlir. Səhəri gün, Ana Kristianın otel otağında ayılır və nəyə görə onu kafedə tərk etdiyini soruşur.
Bozun əlli çaları (film, 2015)

Ana və Kristian bir-birinə yaxınlaşmağa başlayır. Konfidensiallıq haqqında müqavilə imzaladıqdan sonra, Kristian əsl həvəsinin bondaja olmasını danışır. Anna Kristiana bakirə olduğunu deyir. Ana müqavilənin şərtləri haqqında fikirləşdiyi müddətdə Kristianın ona qarşı gözlənilməz sevgi hissləri yaranır və bu onu narahat edir. Kristian Ananı hədiyyə yağışına tutur, ona yeni maşın, laptop və sair hədiyyələr bağışlayır. Keytlə birlikdə Syetla köçdükdən sonra Ana Kristiana daha çox bağlanır. Ana Kristianla birlikdə onun valideynlərinin evində şam yeməyində olur və Kristianın Parisdən yeni qayıtmış bacısı ilə tanış olur. Yemək zamanı Ana qeyd edir ki, sabah anasını görmək üçün Corciyaya gedir.
Bozun əlli çaları (film, 2015)

Bu xəbər Kristianı çox əsəbləşdirir, Ana bildirir ki, o Kristianın təklif etdiyi kimi birtərəfli münasibət yox, romantik əlaqə arzulayır. Ana anasının yanında olarkən, Kristianın gözlənilməz ziyarəti onları təəccübləndirir. Daha sonra biznes işləri ilə əlaqəli olaraq Kristian Syetla qayıtmalı olur. Evə qayıtdıqdan sonra Ana hələ də venerik təcrübələrə maraq göstərən Kristianla görüşməyə davam edir. Ana əvvəlcə Kristianın təkliflərini qəbul edərək onun seksual oyunlarında iştirak edir. Lakin, Kristian mümkün qədər onların arasında hissi əlaqələrin formalaşmamasına çalışır. Qəzəblənən Ana Kristiandan onu necə cəzalandıracağını göstərməsini tələb edir və Kristian isə onun arxasını sillələyir. Bundan sonra inciyən Ana birdəfəlik Kristiandan uzaqlaşma qərarı alır.
Bozun əlli çaları (film, 2015)

Alternativ sonluqda Ana və Kristian keçmişi yada salırlar. Kristian yağışın altında addımlayır, Ana isə həmin vaxtda onun mənzilində ağlayır. Kristian Ana tərəfindən verilmiş və üzərində “Bu mənə xoşbəxt anlarımızı xatırladır. –Ana” yazılmış hədiyyəni tapır. Aktyor heyəti Dakota Conson – Anasteyşa “Ana” Stil Ceymi Dornan – Kristian Qrey Eloiza Mamford – Ketrin “Keyt” Kavana, Anasteyşanın rəfiqəsi və otaq yoldaşı. Cennifer İli – Karla Uilks, Anasteyşanın anası. Marsia Gey Harden – Qreys Travelyan Qrey, Kristianın ögey anası. Viktor Rasuk – Xose Rodrigez, Anasteyşanın yaxın dostu.
Bozun əlli çaları (film, 2015)

Lyuk Qrimes – Elliot Qrey, Kristianın ögey qardaşı. Rita Ora – Mia Qrey, Kristianın ögey bacısı Maks Martini – Ceyson Teylor, Kristianın şəxsi cangüdəni və təhlükəsizlik sisteminin rəhbəri. Kallum Keyt Renni – Rey Stil. Endryu Eyrli – Karrik Qrey, Kristianın ögey atası. Daylan Nil – Bob Adams, Anasteyşanın ögey atası. Entoni Koneçni – Pol Kleyton, “Clayton's Hardware Store”un sahibinin qardaşı. Emili Fonda – Martina. Raşel Skarsten – Andrea, Kristianın assistantı.
Bozun əlli çaları (film, 2015)

2013-cü ilin əvvəllərindən etibarən müxtəlif Hollivud studiyaları “The New York Times” bestselleri olan 50 çalar trilogiyasına daxil olan romanların ekranlaşdırılması hüququnu əldə etməyə çalışırdılar. “Warner Bros.”, “Sony”, “Paramount”, “Universal” və Mark Uolberqin istehsal şirkətləri film hüquqlarının əldə edilməsi üçün mübarizə aparırdı. Nəhayət, 2013-cü ilin martında “Universal Pictures” və “Focus Features” trilogiyanın adaptasiya hüququnu əldə edir. Kitabların müəllifi olan Ceyms ekranlaşdırma zamanı bəzi nəzarət hüquqlarını əlində saxlamağa çalışırdı. Ceyms “Sosial şəbəkə” filminin prodüserləri olmuş Maykl De Luka və Dana Brunettini film üçün prodüser seçir. “Amerikan psixopatı” romanının müəllifi Bret İston Ellis açıq şəkildə film üçün ssenari yazmaq istəyini ifadə etmişdi, lakin, “Cənab Benksin xilas edilməsi” filminin ssenarisini yazmış Kelli Marselin film üçün ssenari yazması qərarlaşdırılır. Ssenarinin təkmilləşdirilməsi və bəzi obrazların yenidən işlənməsi üçün Teylor-Vud Patrik Merberi işə cəlb etmişdi. Universal ssenarinin təkmilləşdirilməsi üçün Mark Bombakı işə cəlb etmişdi.
Bozun əlli çaları (film, 2015)

Mark Brics isə kostyum dizayneri vəzifəsinə təyin olunmuşdu. “Entertainment Weekly ” filmin büdcəsinin “$40 milyon və ya daha çox” olacağını açıqlamışdı. Rejissor seçimi 9 may 2013-cü ildə studiya Co Raytı rejissor kürsüsündə əyləşdirməyə çalışsa da, Raytın iş cədvəli buna imkan verməmişdir. Film üzərində işləyə biləcəyi ehtimal edilən digər rejissorlar isə Petti Cenkins, Bill Kondon, Bennet Miller və Stiven Soderberq idi. 2013-cü ilin iyununda E.L.Ceyms film adaptasiyasının Sem Teylor-Conson tərəfindən ekranlaşdırılacağını elan etdi. Teylor-Conson bildirmişdi ki, film üzərində işləyərkən “9½ həftə”, “Parisdə son tanqo” və “Adelin həyatı” filmlərindən ilhamlanmışdır. Aktyor seçimi Bret İston Ellis qeyd edir ki, Robert Pattinson Ceymsin Kristian Qrey rolu üçün ilk seçimi olmuşdur, lakin Ceyms düşünür ki, Pattinson və Kristen Stüartın iki əsas rolu canlandırması yaxşı fikir deyil. Yan Somerhalder və Çeys Krouford da Kristian rolu ilə maraqlanmışdır. Lakin, sonradan Somerhalder bildirmişdi ki, əgər rol üçün onu seçsəydilər əsas rollardan birini canlandırdığı “The CW” telekanalının "Vampirin gündəlikləri" teleserialının çəkiliş cədvəli ilə toqquşmalar yarana bilərdi.
Bozun əlli çaları (film, 2015)

2 senyabr 2013-cü ildə Ceyms Çarli Hannem və Dakota Consonun Kristian Qrey və Anasteyşa Stil rolları üçün sınaqdan keçirildiklərini açıqlamışdı. Anasteyşa rolunu canlandırmağa namizəd olan aktrisaların qısa siyahısına Alisiya Vikander, İmocen Puts, Elizabet Olsen, Şeylin Vudli və Felisiti Cons daxil idi. Naməlum rol üçün Kili Heyzell də sınaqdan keçirilmişdir. Lüsi Heyl də film üçün dinləmədən keçirilənlər sırasında idi. Ceyms, Anasteyşa rolu üçün sınaqdan keçirilən aktrisaların hər birinə İnqmar Berqmanın “Persona” filmindən monoloqu oxumağı tələb edirdi.Studiya Kristian rolu üçün Rayan Qoslinqi istəsə də, aktyor bu rolla maraqlanmamışdır. Qarret Hedlunda da bu obrazı canlandırmaq təklif edilmiş, lakin o da filmlə maraqlanmamışdır. Stefan Amell qeyd edir ki, Kristian Qrey obrazını canlandırmaqdan imtina edən Hedlund fikrini əsaslandırarkən demişdi ki, “Həqiqətən də bu obrazın maraqlı olduğunu düşünmürəm…Kristian Qrey obrazı mənə heç nə demir.” Hannem əvvəlcə Roldan imtina etsə də, sonradan studiya nümayəndələri ilə görüşməyə razılaşmışdır. O, dinləmə zamanı demişdi: “Obraz məni həqiqətən də maraqlandı və mən onu tam anlamaq üçün birinci kitabı oxumaq qərarına gəldim, bundan sonra obrazın yaradılmasının gətirəcəyi prespektivlər məni daha da çox maraqlandırdı. Biz [Teylor-Conson və mən] birlikdə işləmək qərarına gəldik, rejissorun sevimlisi olan Dakota ilə birlikdə sınaq üçün mətni oxumağa başladıqda bu rolu canlandırmağı həqiqətən də istədiyimi anlandım. Bizim aramızda hansısa material bir cazibə yaranmışdı.
Bozun əlli çaları (film, 2015)

O, maraqlı, əyləncəli, qəribə və heyranedici obrazdır.” Fanatların neqativ reaksiyalarına cavab olaraq prodüser Dana Brunetti deyir: “Aktyor seçimi zamanı göründüyündən daha çox keyfiyyətə diqqət yetirilir. İstedad, bacarıq, işi görmək istəyi, başqa aktyorlara sevgi və sair. Beləliklə, əgər sizing sevdiyiniz aktyorlardan kimsə sınaqdan keçirilmirsə demək ki, bu xüsusiyyətlərdən hansısa onda çatışmır. Nifrət edərkən bunu nəzərə alın və prespektivləri düşünün.” 2013-cü ilin oktyabrında aktrisa Cennifer El Anasteyşanın anası Karla obrazını canlandırmaq üçün dəvət edilmişdi. 12 oktyabr 2013-cü ildə “Universal Pictures” “FX” telekanalında yayımlanan “Anarxiya övladları” serialının çəkiliş cədvəli ilə toqquşmalara görə Hannemin film layihəsində iştirak edə bilməyəcəyini açıqlamışdı. Kristian Qrey obrazını canlandırmaq üçün Hannemi əvəz edəcək əsas aktyorlar arasında Aleksandr Skarsqord, Ceymi Dornan, Teo Ceyms, Fransua Arno, Skott İstvud, Lyuk Breysi və Billi Maqnussenin adları çəkilsə də, yekun qərar olaraq Ceymi Dornanla danışıqlara başlanmışdı. Nəhayət ki, 23 oktyabr 2013-cü ildə Ceymi Dornanın Kristian Qrey rolu üçün seçilməsi açıqlanmışdı. 31 oktyabr 2013-cü ildə Viktor Rasuk Xose Rodrigez rolu üçün seçilmişdi.
Bozun əlli çaları (film, 2015)

22 noyabr 2013-cü ildə Eloiza Mamfordun Keyt Kavana rolu üçün seçilməsi açıqlanmışdı. 2 dekabr 2013-cü ildə müğənni Rita Oranın Kristianın gənc bacısı Mia obrazını canlandıracağı haqqında məlumat yayıldı. Ora həm də film musiqisi üzərində çalışmaq istəyirdi. 3 dekabr 2013-cü ildə Marsiya Gey Hardenin Kristianın anası Qreys rolunu canlandıracağı haqqında məlumat yayılmışdı. Sentyabrda filmin çəkilişlərinin 5 noyabr 2013-cü ildə Vankuver, Britaniya Kolumbiyasında başlanılması planlaşdırılırdı. Növbəti ayda prodüser Maykl De Luka çəkilişlərin 13 noyabr 2013-cü ildə başlayacağını açıqlamışdı.Lakin, sonradan əsas çəkilişlərin başlama vaxtı yenidən dəyişdirilərək 1 dekabr 2013-cü ilə təyin edilmişdi. Çəkilişlər Vankuverin Gestaun rayonunda aparılmışdr. “Grey Enterprises” şirkətinin binası kimi Bentall 5 binasından istifadə olunmuşdu.Britaniya Kolumbiyası Universitetinin binasında Ananın məzun olduğu Vankuver Vaşinqton Ştat Universiteti səhnələri çəkilmişdi.
Bozun əlli çaları (film, 2015)

“Fairmont Hotel” Vankuverdə “Heatman Hotel” səhnələri çəkilmişdi.Filmin çəkilişləri daha sonra “North Shore Studios”da davam etdirilmişdi. Filmin istehsalı rəsmən 21 fevral 2014-cü ildə tamamlanmışdı. Dornan və Consonun birlikdə olduğu səhnələr Vankuverdə 13-19 oktyabr 2014-cü ildə çəkilmişdi. Film musiqisi Ceyms film musiqisi albomunun 10 fevral 2015-ci ildə çıxarılacağını bildirmişdi. “The Weeknd” qrupunun ifasında “Earned It” mahnısı albomun ilk sinqlı kimi 24 dekabr 2014-cü ildə çıxarılmışdır. 7 yanvar 2015-ci ild Elli Qoldinqin “Love Me like You Do” mahnısı albomun növbəti sinqlı kimi çıxarılmış və “Billboard Hot 100” hit-paradında üçüncülüyə yüksəlmişdi. Albomun təbliğat sinqlı kimi Sianın ifasında “Salted Wound” mahnısı 27 yanvar 2015-ci ildə çıxarılmışdır. Bu vaxta kimi film musiqisi albomu ABŞ-də 516.000 nüsxə ilə satılmışdı.
Bozun əlli çaları (film, 2015)

Çıxarılması 2013-cü ilin fevralında Universal sədri Adam Foqelson filmin “növbəti yayın əvvəlində…çıxarılmağa hazır” olacağını bildirmişdi. Studiya əvvəlcə filmin 1 avqust 2014-cü ildə çıxarılacağını elan etmişdi. Lakin, 2013-cü ilin noyabrında filmin çıxış tarixi 13 fevral 2015-ci il olaraq dəyişdirilmiş və Valentin Günü ilə əlaqələndirilmişdir. “Bozun 50 çaları” ilk dəfə 11 fevral 2015-ci ildə 65-ci Berlin Beynəlxalq Film Festivalında təqdim edilmişdir. Film, 13 fevral 2015-ci ildə bütün ABŞ ərazisində 75 IMAX ekranında yayıma girmişdir. Azərbaycanda, film Berlin premyerasından bir gün sonra 12 fevral 2015-ci ildə təqdim edilmişdir. 25 yanvar 2014-cü ildə, filmin çıxarılmasına bir ildən artıq vaxt qalmış Universal ABŞ-nin beş müxtəlif regionunda üzərində “Cənab Qrey sizi qəbul edəcək” (ing. "Mr.
Bozun əlli çaları (film, 2015)

Grey will see you now") yazılmış posterləri yayımlamışdır. 14 fevral 2014-cü ildə Consonun Anasteyşa rolunda ilk fotosu yayımlanmışdır. 18 iyun 2014-cü ildə filmin rəsmi Twitter hesabında Kristianın ad günü şərəfinə Dornanın Kristian rolunda ilk fotosu yayımlanmışdır.9 iyul 2014-cü ildə kitabın müəllifi E.L. Ceyms Twitter hesabında filmin ilk treylerinin 24 iyul 2014-cü ildə yayımlanacağını elan etdi. Filmin ilk treylerinin çıxarılmasından beş gün əvvəl müğənni Beyonce öz Instagram hesabında treylerin tizerini paylaşmışdı. 24 iyulda Dornan və Conson “The Today Show” teleproqramının qonağı oldu və burada filmin treylerinin bir hissəsi təqdim edildi; bəzi intim səhnələrin yer aldığı tam treyler həmin gün (filmin çıxarılmasına 200 gün qalmış) internetdə yayımlanmışdır. Treylerdə Beyoncenin “Crazy in Love” mahnısının əvvəlki kollaborator Buts tərəfindən aranjiman edilmiş eksklüziv vseriyasından istifadə olunmuşdur. 24 iyulda təqdim edilən treyler çıxarılmasının ilk həftəsində 36.4 milyon dəfə izlənmişdir.
Bozun əlli çaları (film, 2015)

Bu göstərici ilə “Bozun 50 çaları” filminin treyleri oktyabrda “Qisasçılar: Altron Dövrü” filminin ilk treylerinin çıxarılmasına kimi 2014-cü ilin ən çox baxılan treyleri olmuşdur. Lakin, dekabrın ortalarında baxış sayı 93 milyona çatan treyler 2014-cü ilin ən çox izlənən treyleri olmuşdur. Müxtəlif kanallar və veb saytlarda təqdim edildikdən sonra treylerin izlənmə miqdarı 100 milyonu keçmiş və bütün zamanların ən çox izlənilən treyleri olmuşdur. 2015-ci ilin fevralına kimi təkcə YouTubeda treyler 193 milyon dəfədən çox izlənmişdir. Fevralın sonlarına kimi rəsmi treylerin 113 milyon izlənmə rəqəmi də daxil olmaqla “Bozun 50 çaları” ilə bağlı materiallar 329 milyondan çox izlənmişdir. Filmin ikinci treyleri 13 noyabr 2014-cü ildə çıxarılmışdır. Üçüncü treyler isə XLIX Super Boul zamanı, 1 fevral 2015-ci ildə çıxarılmışdır.Film üçün xüsusi reklam komaniyası keçirilərək, insanlardan onların filmlə maraqlanmaları soruşulmuşdu. Universalın daxili yayım prezidenti Nik Karpou deyir ki, “təşkil etdiyimiz bu kompaniya insanlara filmlə tanış olmağa imkan vermişdir.” “Sevgililər üçün mühüm gün olan Valentin günü və Prezident Günü həftəsonu bizim üçün lazım olan mükəmməl fırtına yaratmışdır.
Bozun əlli çaları (film, 2015)

Bu tarix lazımlı romantik mühiti formalaşdırmış və marketinq kompaniyamızda mühüm rol oynamışdır” deyə o, qeyd edir. Reytinq və senzura ABŞ-də filmin NC-17 reytinqi alacağı haqqında müxtəlif şaiyələr yayılmışdı. Studiyalar adətən filmlərin yalnız böyüklər üçün nəzərdə tutulduğunu göstərən NC-17 reytinqindən uzaq qaçırlar, çünki, bu reytinqin gəlir göstəricilərinə təsir etdiyi bilinir. Ssenari müəllifi Marsel filmə NC-17 reytinqinin veriləcəyinin gözlənilən olduğunu dediyi halda, prodüser De Luka R reytinqdən daha aşağı bir göstərici gözlədiyini bildirmişdir. 5 yanvar 2015-ci ildə filmə R reytinqi verən Amerika Kino Şirkətləri Assosasiyası qərarını “dialoqlar, qeyri-adi hərəkətlər, çılpaq səhnələr və dil xüsusiyyətləri də daxil olmaqla ciddi seksual məzmun”la əlaqələndirmişdir.30 yanvarda Avstraliya Attestasiya Komissiyası “ciddi seks səhnələri, seksual mövzu və çılpaqlıq”la əlaqədar olaraq filmə MA15+ reytinqi verilmişdir. 2 fevral 2015-ci ildə Britaniya Filmlərin Klassifikasiyası Soveti “ciddi seks” səhnələrini vurğulayaraq filmə 18 sertifikatı vermişdir. Kanadada, Ontario, Manitoba, Alberta və Britaniya Kolumbiyası ərazilərində “şiddət doğuran və seksual səhnələr” qeyd edilməklə OFRS, MFKS, AFR və BKFKO tərəfindən film 18A reytinqi almışdır. Kvebekdə erotizisminə görə film “Régie du cinéma” tərəfindən 16+ kateqoriyası altında yayımlanmışdır.
Bozun əlli çaları (film, 2015)

Zimbabvedə də film, oxşar şəkildə montaj edilərək yayıma buraxılmışdır. Vyetnamda filmin ümumilikdə iyirmi dəqiqəsi kəsilmiş və heç bir seks səhnəsi saxlanmamışdır. Ananın Kristian tərəfindən kəmərlə döyüldüyü səhnə tamamilə ixtisar edilmişdir. Filmə qarşı kompaniya 28 yanvar 2015-ci ildə Cinsi İstismara Qarşı Milli Mərkəz filmi boykot etməyə çağıran iki petisiya yaradaraq ABŞ-də filmə qarşı kompaniyaya start vermişdir. Onların saytlarına filmin cəmiyyətə mənfi təsir etməsi haqqında 50-dən çox müraciət olunmuşdu. Qeyd edilir ki, “Hollivud 50 çaları erotik sevgi hadisəsi kimi təqdim etsə də, əslində bu film qadınlara qarşı cinsi istismar və təcavüzü təbliğ edir. Porno industriya insanlara təlqin edir ki, cinsi təcavüz xoşagələndir. Bozun 50 çaları bu mesajı modelləşdirir və Hollivud kassa gəlirlərindən faydalanır.” 7 fevralda artıq petisiyalardan biri 53.000-dən çox imza toplaya bilmişdi.2 fevralda Miçiqanda bir kişi yerli “Celebration!
Bozun əlli çaları (film, 2015)

Cinema”ya müraciət edərək filmin yayıma buraxılmamasını tələb etmişdi. Kişinin müraciətindən sonra kinoteatrın rəhbəri filmin yayıma buraxılmaması tələbini qəbul etmədiyini açıqlamışdı. O qeyd edir ki, “Biz 70 ildi ki, bizneslə məşğul oluruq və bu müddət ərzində müxtəlif filmlərin məzmunlarına qarşı şikayətlər olunub, lakin filmlərin senzuradan keçirilməsi bizim işimiz deyil və biz böyük maraq doğuran bir filmi yayımdan çıxara bilmərik. Bu nə bizim nə də cəmiyyətin maraqlarına cavab vermir.” Çıxarılmazdan əvvəl film üçün 3.000 bilet satılmış, daha sonra isə bu göstərici 10.000 biletə kimi yüksəlmişdir.Amerika Ailə Assosasiyası kinoteatrlara filmi yayımlamamaq haqqında çağırış etmişdir: Ev üçün buraxılış 8 may 2015-ci ildə Bozun 50 çaları DVD və Blu-ray formatlarında satışa çıxarılmışdır. Blu ray versiyada filmin dərəcələndirilməmiş montaj versiyası təqdim edilmişdi ki, burada da çəkilişin əlavə üç versiyası yer almış və alternativ sonluq göstərilmişdi. Ev üçün buraxılışların təqdim edilməsindən sonra, ABŞ-də film Nielsen VideoScan First Alert hit-paradında birinciliyə qalxaraq iki ardıcıl həftə bu mövqeyini qoruya bilmişdir. . Gəlir göstəriciləri $40 milyon büdcəsi olan Bozun 50 çaları filmi 14 fevral 2015-ci il tarixində Şimali Amerikada $166.2 milyon, digər ərazilərdə isə $403.5 milyon, ümumilikdə $569.7 milyon gəlir əldə etmişdir.
Bozun əlli çaları (film, 2015)

Bozun 50 çaları 2015-ci ilin dördüncü ən gəlirli filmi, qadın rejissor tərəfindən çəkilmiş üçüncü ən gəlirli film (Kunq-fu Panda 2 və Mamma Mia! filmlərindən sonra) və bütün zamanların ən çox gəlirli dördüncü R-reytinqli filmi olmuşdur.Filmin biletləri ABŞ-də 11 yanvar 2015-ci ildən satışa çıxarılmışdır. Bilet satışı saytı Fandangonun yaydığı məlumata görə, saytın 15 illik tarixində Bozun 50 çaları ən sürətlə satılan R-reytinqli film olmaqla, hətta Böyük şəhərdə seks 2 filmini də geridə qoymuşdur. Fandangoda sikvel olmayan film üçün ən böyük ilk həftə bilet satışı nəticəsi göstərərək Aclıq oyunları filminin 2012-ci il nəticələrini geridə qoymuşdur. Fandangonun genişlənən bilet satışı siyahısında film yalnız üç filmdən – Alatoran Saqa: Yeni Ay, Harri Potter və Ölüm Hədiyyələri. II Hissə və Aclıq oyunları filmlərindən geriyə qalaraq dördüncü yerdə qərarlaşmışdır. İzləyici tələblərini nəzərə alan ABŞ kinoteatrları filmin yayım müddətini artırmışdır. Filmin yayıma girməsinə bir həftə qalmış bəzi kassa analizçiləri dördüncü açılış günü üçün $60 milyondan çox, Box Office Mojo isə $100 milyondan çox mümkün gəlir haqqında ehtimallarını bildirmişlər.ABŞ-dən kənarda Bozun 50 çaları 39 marketdə 4.5 milyondan çox əvvəlcədən satış nəticəsi göstərmişdir.
Bozun əlli çaları (film, 2015)

Birləşmiş Krallıqda çıxışdan əvvəl £1.3 milyon ($1.9 milyon) dəyərində bilet satılmışdı. Çıxarılmasından sonra film aşağıdakılar da daxil olmala bir neçə rekord qırmışdır: ABŞ və Kanadada Bozun 50 çaları ABŞ və Kanadada ən çox gəlir gətirmiş seks filmi, 2015-ci ilin yeddinci ən gəlirli filmi və bütün zamanların dördüncü ən gəlirli romantik filmi olmuşdur. ABŞ və Kanadada film 12 fevral 2015-ci ildə, Kinqsmen:Məxfi xidmət filmi ilə eyni vaxtda 2830 kinoteatrda yayıma girmiş, növbəti gün isə kinoteatr sayı 3646 çataraq ən geniş R-reytinqli açılış kimi qeyd edilmiş ("Dəlisov Maks:Qəzəb Yolu" filmi tərəfindən bu nəticə geridə qoyulub), bütün zamanların üçüncü ən böyük R-reytinqli açılışı olmuşdur. Cümə axşamı göstərilərindən $8.6 milyon gəlir əldə edən Bozun 50 çaları, fevralın ən yüksək gəlirli gecəyarısı yayımı, həmçinin ikinci ən gəlirli R-reytinqli film (Subaylıq qonaqlığı: II hissə filmindən sonra) olmuşdur. Açılış günü 3646 kinoteatrdan $30.2 milton gəlir (cümə axşamı yayımı da daxil olmaqla) əldə edən film ən böyük fevral açılışı kimi rekord nəticəyə nail olmuş (əvvəl bu rekord İsanın əziyyətləri filminə aid idi) və dördüncü ən çox gəlirli R-reytinqli film kimi qeyd edilmişdir. Ənənəvi üç günlük açılış dövründə $85.1 milyon gəlir əldə edən film kassa göstəricilərinə görə birinci olmaqla fevralda ən böyük həftəsonu açılışına görə rekord nəticə əldə etmişdir (əvvəl bu rekord Məsihin əziyyətləri filminə aid idi). Açılış günü izləyicilərin 82%-i, Valentin günü isə 68%-ı qadınlardan ibarət olmuşdur.İkinci həftəsonunda filmin gəlirləri 74% azalaraq $22.26 milyona düşmüşdür ki, bu da 3000+ kinoteatrda yayıma girən film üçün ikinci ən böyük nəticə düşüşü olmuş (Cümə, 13-ü filmindən sonra), 3.500+ kinoteatrda yayıma girən film üçün ən böyük nəticə olmuşdur. Bozun 50 çaları 3.000-dən artıq kinoteatrda yayımlanan və gəlir nəticələri 70% aşağı düşən səkkizinci film olmuşdur.
Bozun əlli çaları (film, 2015)

Film iki həftəsonu kassa göstəricilərinə görə birinci olmuş, daha sonra isə dördüncü yerə enərək yerini “Fokus” filminə vermişdir. Digər ərazilərdə ABŞ və Kanadadan kənarda kassa analitikləri filmin açılışda $158 milyon gəlir gətirəcəyini təxmin edirdilər. Dörd ölkədə çərşənbə günü, 11 fevral 2015-ci ildə yayıma girən film açılış günü $3.7 milyon gəlir gətirmişdir. Otuz dörddən çox ölkədə 12 fevralda yayıma girən film iki gün ərzində $28.6 milyon gəlir gətirmişdir. Film 25 marketdə Universalın ən gəlirli filmi kimi rekord nəticəyə nail olmuş, 34 ərazidə isə ən gəlirli R-reytinqli film olmuşdur. 15 fevralda yayıma girdiyi 58 ölkədən $156 milyon gəlir gətirən film, həmin ölkələrdən 54-də No.1 olmuş, həmçinin həmin ölkələrdə ən böyük gəlirli R-reytinqli film, 2015-ci ilin üçüncü ən böyük gəlirli filmi və Universalın bütün zamanlarda üçüncü ən böyük həftəsonu açılışı olmuşdur. Bozun 50 çaları 13 marketdə bütün zamanların ən böyük açılışı, 30 marketdə Universalın ən böyük həftəsonu açılışı və 31 marketdə ən böyük R-reytinqli film açılışı olmuşdur.ABŞ-dən kənarda ən böyük açılış gəliri nəticəsi Birləşmiş Krallıq, İrlandiya və Maltada qeydə alınmış, bu ərazilərdən film £13.55 milyon ($20.8 milyon) gəlir əldə edərək, 18-reytinqli film üçün ən böyük debüt və sikvel olmayan film üçün ikinci (Mən əfsanəyəm filmindən sonra) ən böyük açılış həftəsi gəliri nəticəsi əldə etmişdir. Çıxışından cəmi on gün sonra Bozun 50 çaları bütün zamanların ən gəlirli 18-reytinqli filmi olmuşdur.
Bozun əlli çaları (film, 2015)

Film ardıcıl olaraq BK-da kassa göstəricilərinə görə birinci yerdə olmuşdur. Digər böyük açılışlara Almaniya ($14.1 milyon), Fransa ($12.3 milyon), Rusiya ($11 milyon), İtaliya ($10.1 milyon), İspaniya ($8.7 milyon), Braziliya ($8.3 milyon), Meksika ($8.1 milyon) və Avstraliya ($8 milyon) daxildir. Yaponiyada uğursuzluqla üzləşmiş film açılış həftəsində $682,000 gəlirlə No. 5 olmuş, növbəti həftə isə top 10-u tərk etmişdir. “The Hollywood Reporter ” Yaponiyada filmin uğursuz olmasının səbəblərini izah edərkən “kitabın yapon dilinə tərcüməsinin yubanması, çıxış üçün pis vaxtın seçilməsi, R-15 reytinqinə körə filmin yenidən montaj edilərək seks səhnələrinin ixtisar olunması”nı əsas göstərir.Şimali Amerikadan kənarda üç həftə ardıcıl olaraq kassa gəlirlərinə görə birinciliyi saxlayan Bozun 50 çaları yalnız dördüncü həftədə “Warner Bros.”-in “Yupiterin yüksəlişi” filmi tərəfindən birincilikdən uzaqlaşdırılmışdır. Bozun 50 çaları “Universal Pictures”in istehsal etdiyi bütün zamanların ən gəlirli R-reytinqli dilmi olmuş (Ted filminin rekordunu qıraraq), eyni zamanda 14 ölkədə “Universal Pictures”in ən gəlirli filmi, həmçinin “Universal Pictures”in bütün zamanlar üzrə ən gəlirli yeddinci filmi (Yura dövrü parkı, Yaramaz mən 2, Forsaj 7, Forsaj 6, Mamma Mia! və Forsaj 5 filmlərindən sonra) olmuşdur. Yekun nəticəyə görə filmin ən böyük gəlirləri Birləşmiş Krallıq, İrlandiya və Malta ($51.6 milyon), Almaniya ($43.7 milyon), Braziliya, ($31.3 milyon), Fransa ($29.5 milyon) və İspaniyadan ($22.6 milyon) olmuşdur.
Bozun əlli çaları (film, 2015)

Almaniyada filmin distribütorluğunu SquareOne Entertainment, ABŞ-də isə, IM Globalın istehsalçılığı ilə Open Road Films edəcək. $5 milyon büdcəsi olan filmin əsas çəkilişləri 2015-ci ilin yayında Los Ancelesdə aparılıb. 2015-ci ilin aprelində “The Hollywood Reporter” məlumat yaydı ki, E.L.Ceymsin həyat yoldaşı Niall Leonard ona filmin davamı olacaq iki film üçün ssenari yazılmasını qadağan edib. Həmin ay Las-Veqasda keçirilən “2015 Universal CinemaCon“da Universal studiyası iki filmin çıxış vaxtını elan edərək, “Zülmətin 50 çaları” filminin 10 fevral 2017-ci ildə, “Azadlığın 50 çaları” filminin isə 9 fevral 2018-ci ildə çıxarılacağını elan etdi. Lakin, sikvel filmlərdə Sem Teylor-Consonu rejissor kimi görmək mümkün olmayacaq. Xarici keçidlər fiftyshadesofgreymovie.com — Bozun əlli çalarının rəsmi saytı Bozun əlli çaları — Internet Movie Database saytında.Bozun əlli çaları (film) Rotten Tomatoes saytında (ing.)
ATEF Group

ATEF Group — Azərbaycan ATEF Şirkətlər Qrupu 1961-ci ildə fəaliyyətə başlayan Bakı Mayesiz Transformatorlar Zavodunun bazasında qurulub. Müəssisə güc transformatorları və geniş çeşidli digər elektrik avadanlıqlarının istehsalı üzrə ixtisaslaşıb. Müəssisə keçmiş SSRİ məkanında müttəfiq respublikaları əsasən quru tip paylayıcı transformatorlarla təchiz edib. 1997-ci ildən təkmilləşməyə başlayan zavod çoxsaylı bölmələrə malik sənaye qurumuna — ATEF Şirkətlər Qrupuna çevrilib. Mərkəzi ofisi Bakıda yerləşən şirkət hazırda yalnız Azərbaycanın deyil, onlarla ölkənin enerji təminatında yaxından iştirak edir.
ATEF Group

Şirkət tərəfindən həyata keçirilən yenidənqurma işlərindən dərhal sonra yağlı tip transformatorların, eləcə də yeni nəsil quru tip transformatorların istehsalına sərmayə qoyulub. Güc transformatorları, yüksək və orta gərginlikli elektrik avadanlıqlarının istehsalı üzrə ixtisaslaşan şirkət sənaye, dəmir yolu, energetika və digər sahələr üzrə hazır eksklüziv həllər təklif edir. Şirkət hazırda transformator, reaktor, paylayıcı qurğular, yarımstansiya komponentlərini, dəmir yolu kontakt şəbəkəsi detalları da daxil olmaqla, müxtəlif çeşidləri bazara çıxarır. İri Qabaritli Transformatorlar Zavodu ATEF Elektromaş Zavodu ATEF Transformator Zavodu Yüksək Gərginlikli Avadanlıqlar Zavodu Metal Konstruksiya Zavodu Tökmə Məmulatları Zavodu Kabel Məhsulları Zavodu Dəqiq Mexaniki Emal Zavodu Bərk İzolyasiya ZavoduMəhsullar ATEF Şirkətlər Qrupu güc transformatorları, yağlı tip paylayıcı transformatorlar, tökmə izolyasiyalı quru tip transformatorlar, paylayıcı qurğular, mühafizə və idarəetmə panelləri, cərəyanı məhdudlaşdırıcı və şuntlama reaktorları, reaktiv güc kompensatorları, ölçü transformatorları, elektrik açarları, ayırıcılar və torpaqlayıcılar, güc və nəzarət kabelləri, transpozisiya edilmiş (CTC) məftillər, dəmir yol kontakt şəbəkəsi detalları və s. məhsullar istehsal edir. Servis və xidmətlər Layihələndirmə Quraşdırma və sazlama Servis xidmətləri Maşın və mexanizmlər parkı
Soda

Kalsium soda, Paltar ağartma sodası — Natrium-karbonat - Na2CO3. Kristallik soda — Kiristallohidrat kalsiumlu sodanın ümumi adı: Natrit — Na2CO3*10H2O. Termonatrit — Na2CO3*H2O. İçməli soda, ərzaq sodası — Natrium-hidrokarbonat - NaHCO3. Kaustik soda — Natrium-hidroksid - NaOH.
Memar Sinan

Memar Sinan və ya Böyük Memar Sinan Ağa (Sinaneddin Yusuf – Abdulmennan oğlu Sinan) (Osmanlı Türkcəsi: قوجه معمار سنان آغا) (təq. 1490 – 17 iyul 1588, Konstantinopol) — Osmanlı memarıdır. Mənbələrə görə Sinan, I Səlim sultan olduqdan sonra başlanılan və Rumelidə olduğu kimi Anadoludan da əsgər toplanmasını irəli sürən yeni bir tətbiqata görə 1512-ci ildə İstanbula gətirildi. Orduya əsgər hazırlayan Əcəmi Oğlanlar Ocağına verildi, 1514-cü ildə Çaldıran döyüşündə, 1516–1520-ci illər arasında da Misir səfərlərində iştirak etmişdir. İstanbula dönüncə Yeniçəri Ocağına qəbul olundu. I Süleyman Qanuni dövründə 1521-ci ildə Belqrad, 1522-ci ildə Rodos səfərlərinə qatılmış və zabit rütbəsi almışdır. 1526-cı ildə qatıldığı Mohaç səfərindən sonra baş mühəndis oldu.
Memar Sinan

1529-cu ildə Vyana, 1529–1532-ci illər arasında Almaniya, 1532–1535-ci illər arasında da İraq, Bağdad, Təbriz səfərlərində iştirak etmişdir. Bu son səfər ərəfəsində Van gölünün üstündən keçəcək olan üç gəminin təmir işlərini müvəffəqiyyətlə yerinə yetirməsinə görə Ona "haseki" ünvanı verilmişdir. 1536-cı ildə Pulya səfərlərinə qatıldı. 1538-ci ildə iştirak etdiyi Karabuğdan (Moldova) səfəri ərəfsində Prut çayı üstündə inşa etdiyi bir körpü ilə hamının diqqətini öz üzərinə çəkdi. Bir il sonra Əcəm Əlinin ölümündən sonra onun yerinə, sarayın baş memarı oldu. Ömrünü axırına qədər bu vəzifədə qaldı. [Süleymaniyyə məscidi] [Süleymaniyyə məscidi (Dəməşq)] Xarici keçidlər Vikianbarda Memar Sinan ilə əlaqəli mediafayllar var.
Min bir gecə (balet)

Min bir gecə — 1979-cu ildə yazılmış iki hissəli balet. Baletin musiqisi Fikrət Əmirov, librettosu isə "Min bir gecə" nağılları əsasında Maqsud və Rüstəm İbrahimbəyovlar tərəfindən yazılmışdır. Baletin premyerası 1979-cu ildə Azərbaycan Dövlət Akademik Opera və Balet Teatrında baş tutumuşdur.Ərəb nağılları əsasında yazılmış baletdə musiqi, xoreoqrafiya, libretto və bədii tərtibat üzvi vəhdətdədir. Valehedici melodiyalar, rəngarəng harmonik dil və orkestrləşdirmə, səmimi lirika səhnələri ilə xalq səhnələri və məişət lövhələrinin növbələşməsi "Min bir gecə" baletinin əsas xüsusiyyətləridir. Baletdə əsas diqqətçəkən məqamlardan biri də, tembr dramaturgiyasında qadın səsinin istifadə edilməsidir. Baletin əvvəlində orkestrın incə, cazibədar axıcı intonasoyaları fonunda səslənən qadın xoru kədərli olsa da, işıqlı arzulara və sədaqətə inamı əks etdirir.“Min bir gecə” dərin fəlsəfi tamaşadır. Bu, qadına, onun məhəbbətinə və müdrikliyinə himndir. Çox mürəkkəb və dərin ideyaların rəqslə ifadə olunması bəstəkarın bu janrda ən böyük nailiyyətidir. Mənbə və mövzular F. Əmirov baletinin əsas qayəsini qədim tarixə malik olan “Min bir gecə” nağılları, qəddar Şəhriyar və müdrik Şəhrizadə, Şərq qadınının zəkası, igidliyi və xeyirxahlığı, bütün bu cəhətlərin gücü ilə qalibiyyətə nail olması təşkil edir.
Min bir gecə (balet)

Baltedə bir çox münasqişələr, təzadlıq məqamlar baş verir. Tamaşanın emosional palitrası çox zəngindir: burada qəddarlıq və zəriflik, nifrət və məhəbbət, ölüm və şənlik qarşılaşır. Libretto müəllifləri olan Maqsud və Rüstəm İbrahimbəyovlar nağılın əsas qayəsini götürərək, əsasən fəlsəfi məğzi açmağa nail olmuşlar. Buna görə də burada qırmızı xəttlə keçən mövzu xeyirlə şərin mübarizəsi və mərhəmətin təntənəsidir. Orijinal nağıllar toplusu ilə müqayisədə baletdə nağıllar və personajların sayı ixtisar edilmişdir. Əsas etibarilə nağıldan başlanğıc ekspozisiya, zavyazka, final, həm də müstəqil surətdə mövzud olan üç nağıldan istifadə olunmuşdur. İstifadə edilmiş nağıllar “Sindibad və sehrli zümrüd quşu”, "Ələddin və gözəl Budur”, "Əlibaba və qırx quldur” haqqında nağıllardır.Fikrət Əmirovun “Min bir gecə” əsəri Azərbaycan baleti tarixində yeni mərhələ açmışdır. Belə ki, bu əsərdə çoxpərdəli tamaşa və kiçik formalı baletlərin ənənələri birləşir. Bəstəkar, balet janrında yazarkən artıq kamil bir simfonist idi. Onun yaradıcılığında, ümumiyyətlə, simfonik təfəkkür tərzi şərq mədəniyyəti ənənələrindən bəhrələnərək formalaşmışdı.
Min bir gecə (balet)

Bu ölkələrə səfərləri zamanı, Əmirov şifahi ənənəli peşəkar musiqidə bir sıra müştərək cəhətləri hiss etmişdir. Əmirovun xüsusən ərəb musiqisi ilə daimi təması Azərbaycan xal musiqisi və şərq xalqlarının musiqisi arasında oxşarlıqları dərk edə bilməsinə təkan vermişdir.F. Əmirov tərəfindən “Min bir gecə” nağıllarının seçilməsi bir sıra amillərlə şərtlənir ki, onlar arasında da ilk növbədə bəstəkarın özünün şərq nağıllarına məhəbbəti və ərəb ölkələrinin musiqisindən toplanan materiallar əsas şərtlərdəndir. Bəstəkar bu mövzuya müraciət etməsinin səbəbini belə açıqlayır: Yaradıcılığında gərgin təzadları, ekspressiv və emosional qarşılaşdırmaları çox sevən F. Əmirov, “Min bir gecə”də də həmin məziyyətləri istifadə edir. R. Zöhrabovun fikrincə, “Baletin musiqisində əsas etibarilə üç təbii keyfiyyət diqqəti daha çox cəlb edir: obrazlı plastika, parlaq melodik dil; xarakter və hərəkətlərin təbiətindən, xalq rəqs musiqisi elementlərindən doğan ritmika; musiqisinin rəng və çalarlarını səciyyələndirən koloritlik. Bütün bunları bəstəkar “nömrəli” sistemdən uzaqlaşaraq simfonik inkişafı böyük, müfəssəl səhnələrdə təzahür etdirir.” Min bir gecə baleti giriş və iki pərdədən ibarətdir. Bu iki pərdə öz mahiyyəti etibarilə kəskin təzad təşkil edir. Artıq orkestrın ilk xanələri sanki dinləyicini sehrli nağıllar aləminə aparır. Arfa və royalın yüksək registrdə zərb alətləri ilə birləşməsi gözəl bir ahəng yaradır.Bu fonda baletin aparıcı mövzularından biri – məhəbbət mövzusu yaranır.
Min bir gecə (balet)

Bu mövzu əsərdə etik başlanğıcın tərənnümü kimi böyük obraz – emosional məna kəsb edir. Məhəbbət mövzusu bütün kompozisiyanı əhatə edir. Onun yaranışı müxtəlif obraz mərhələlərini keçən, hər dəfə emosional gərginliyin ən yüksək pilləsində meydana çıxan vahid intonasiyanın registr variasiyası üzərində qurulur. Başlanğıc musiqi fikrinin intonasiya inkişafında belə mərhələlik muğam dramaturgiyasından irəli gəlir. Girişdə bu mövzu lirik tonlarla boyanır, səhnə arxasında qadın xoru ona qoşulan zaman həyəcanlı əhvali-ruhiyyə kəsb edir. Birinci pərdənin sonunda Şəhrizad Şəhriyarla görüşərkən bu mövzu çox geniş səslənir. Balet boyu məhəbbət mövzusu onun qarşısını kəsən bütün maneələri dəf edir. Finalda bu mövzu tam surətdə orkestrdə hakim mövqe tutur, lad, emosional baxımdan yeniləşir və qabiliyyyətli, təntənəli Do-majorda səslənir. Musiqişünas V. Şərifova-Əlixanova məhəbbət mövzusunu belə səciyyələndirir: “Bu mövzu, eyni zamanda baletin epiqrafı olub, sanki obraz məzmununu müəyyən edən emosional kamerondur.” Girişdə diqqət çəkən məqamlardan biri qadın xorunun ifa etdiyi vokalizin əlavə edilməsidir.
Min bir gecə (balet)

Bu səs bir tərəfdən möcüzəli nağıl aləminin sədası, digər tərəfdən uzaq keçmişin əks-sədasıdır. Xüsusən səsin baletə əlavə edilməsi bir neçə amillə bağlıdır. Bir tərəfdən bu üsul bəstəkar üçün tipikdir. Belə ki, F. Əmirov “Gülüstan-Bayatı-Şiraz” simfonik muğamında və “Nəsimi dastanı” baletində də insan səsindən istifadə etmişdir. “Nəsimi dastanı”nda bu, həm qiraətçinin səsi, həm qadın xoru, həm də lirik-dramatik tenordur. Bu əsərində bəstəkar səsi dramaturji baxımdan ən mühüm anlarda istifadə edir. Dramatik kulminasiyalar, gərgin səhnələr zamanı bəstəkarın sopranonu və xorun səslənməsini baletə əlavə etməsi müəyyən vəziyyət və şərait zamanl inandırıcı, təbii qavranılır. Hər dəfə onun səslənməsi məhz xoreoqrafiyanın inkişafına gərgin emosional vəziyyət aşılayır. “Min bir gecə” baletində qadın səsinin istifadə edilməsi müəyyən məna daşıyır.
Min bir gecə (balet)

Qadın Şərq poeziyasında yüksək gözəllik və ülviliyin timsalıdır. Burada Şəhrizad belə bir anlamda təcəssüm olunur. Vokalizin mövzusu balet boyu daha iki dəfə səslənir. Birinci dəfə “Ölümə məhkum olunan qadınların qüssə və kədəri”ni xor ifadə edir. Sonra isə “Şəhriyar və Şəhrizadın dueti” səhnəsində solo qadın səsi səslənir. Birinci pərdə əsasən təzadlar üzərində qurulur. Şəhriyar və Nuridənin səhnəyə gəlişinin əvvəlində zərb alətlərinin tembri səslənir. Bu lirik səhnə kantilen melodiya üzərində qurulur. Sonrakı səhnə olan “Orgiya” böyük simfonik inkişafa malik olan bir lövhədir.
Min bir gecə (balet)

Burada mövzular qısa motivlərdən, kəskin sinkopalı ritmlərdən qurulur. Mövzular üst-üstə qoyularaq , ostinat ritmik formula, cəld passajlara çevrilir. Qəfildən Şəhriyar peyda olur, onun monoloqu aldanmış insanın əzablarını açır. Qəhrəmanın ruhi vəziyyətini cahargah ladının intonasiyaları ifadə edir. Şəhriyarın qəddar qərarının rəmzi olan “Cəlladların rəqsi”ndən sonra qadınların kədərli unison xoru səslənir. Onların oxuması “Mərsiyə” üzərində qurulur.Şəhrizadın qəfil gəlişi məhəbbət mövzusunun fonunda baş verir. Valtornaların kəskin dissonans akkordu Şəhrizadın inadkar sədası kimi səslənir. Bu səhnə ilə birinci pərdə tamamlanır.Birinci pərdə ənənəci balet formalarından finala doğru məqsədəuyğun şəkildə yönəlir, musiqi və süjet inkişafı ilə bağlanır. Baletin ikinci pərdəsi isə Şəhrizadın üç nağılından olan süita kimi qurulur.